Johanna van Gogh-Bonger

Eagarthóir ilteangach Ollannach a d’aistrigh na céadta litir óna céad fear céile, an déileálaí ealaíne Theo van Gogh, agus Vincent van Gogh ba ea Johanna Gezina van Gogh-Bonger (4 Deireadh Fómhair 1862 – 2 Meán Fómhair 1925).

Bhí ról lárnach ag Van Gogh-Bonger i bhfás clú iarbháis Vincent van Gogh.

Teaghlaigh agus luathbhlianta

Rugadh Johanna (Jo) Gezina Bonger ar 4 Deireadh Fómhair 1862 in Amstardam san Ísiltír. Iníon Hendrik Christiaan Bonger (1828–1904), bróicéir árachais, agus Hermine Louise Weissman (1831–1905), ba í an cúigiú duine de sheachtar clainne í. Bhí sí gar go háirithe dá deartháir níos sine Andries Bonger (1861–1936). Bhog Andries go Páras sa bhliain 1879, agus mhalartaíodh an bheirt acu litreacha go rialta. Bhí a deartháir is óige, Willem Adriaan Bonger (1876-1940), ina choireolaí tábhachtach. Bhí an teaghlach ceolmhar, agus sheinnidís ceathairéid le chéile san iarnóin. Bhí Jo (ar a dtugtar freisin "Net") ina pianódóir oilte. Murab ionann agus a deirfiúracha níos sine, a rinne dualgais tí, bhí cead ag Jo, "leanbh suaimhneach agus bríomhar", cur lena cuid oideachais trí  staidéar a dhéanamh ar an mBéarla, agus coibhéis céime coláiste a thuilleamh. D’fhan sí roinnt míonna i Londain, ag obair i leabharlann Mhúsaem na Breataine.

Ó bhí sí 17 mbliana d’aois, seachas an tréimhse a bhí sí pósta le Theo, choinnigh sí dialann mhionsonraithe, a bhí ina foinse thábhachtach níos déanaí maidir leis an gcaoi ar chuidigh sí le clú agus cáil Vincent a chruthú, agus leag sí béim ar ról a fir chéile nach maireann.

 Tagairtí 

Catagóir:Básanna i 1925
Catagóir:Beathaisnéisithe
Catagóir:Daoine a rugadh i 1862
Catagóir:Feiminigh DhúitseachA
Catagóir:Staraithe Dúitseacha